CELEX: 52021PC0569
Language: da
Date: 2021-12-22
Title: Forslag til RÅDETS FORORDNING om ændring af forordning (EU, Euratom) 2020/2093 om fastlæggelse af den flerårige finansielle ramme for årene 2021-2027

EUROPA-KOMMISSIONEN
            Bruxelles, den 22.12.2021
            COM(2021) 569 final
            2021/0429(APP)
            
            Forslag til
            RÅDETS FORORDNING
            om ændring af forordning (EU, Euratom) 2020/2093 om fastlæggelse af den flerårige finansielle ramme for årene 2021-2027
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               1.1Støtte til en socialt retfærdig grøn omstilling
            
            
               
                  Fit for 55-pakken, der blev fremlagt den 14. juli 2021, har til formål at skabe den gennemgribende forandring, der er nødvendig i hele vores økonomi, samfund og industri.
               
               
                  Den foreslåede indførelse af et nyt emissionshandelssystem for bygninger og vejtransport udgør en vigtig del af indsatsen for at opfylde EU's ambitiøse klimamål. Det skal bidrage til at afhjælpe den hidtidige mangel på emissionsreduktioner i disse sektorer på den mest omkostningseffektive måde. Systemet vil desuden bidrage til nye egne indtægter på Unionens budget. Samtidig forventes de nødvendige tilpasninger i disse sektorer på kort sigt at have direkte konsekvenser for sårbare husholdninger og mikrovirksomheder i hele EU, da de er afhængige af kulstofintensive transport- og opvarmningsformer. For at bidrage til at håndtere disse sociale konsekvenser har Kommissionen fremsat et nyt initiativ: den sociale klimafond
                     1
                  .
               
            
            
               1.2 Gennemførelse af den næste generation af egne indtægter til EU-budgettet
            
            
               
                  I overensstemmelse med sit tilsagn i den køreplan, der blev aftalt som led i den interinstitutionelle aftale af 16. december 2020
                     2
                  , foreslår Kommissionen at ændre afgørelsen om egne indtægter
                     3
                   med henblik på at indføre følgende nye egne indtægter til EU-budgettet:
               
            
            
               –en andel af indtægterne inden for rammerne af direktivet om emissionshandelssystemet
                  4
               , som Kommissionen har foreslået at ændre
                  5
               
            
            
               –en andel af de fremtidige indtægter fra CO2-grænsetilpasningsmekanismen
                  6
               
            
            
               –anvendelse af en ensartet bidragssats på den andel af de multinationale selskabers restoverskud, som omfordeles til medlemsstaterne [i henhold til direktivet om gennemførelse af den globale aftale om omfordeling af beskatningsrettigheder].
            
            
               I sine konklusioner af 21. juli 2020 erklærede Det Europæiske Råd, at provenuet fra de nye egne indtægter, som indføres efter 2021, vil blive anvendt til tilbagebetaling af lån optaget under NextGenerationEU. Endvidere blev Kommissionen opfordret til at "foreslå en revision af FFR med henblik herpå til den tid" 
                  7
               .
            
            
               I den interinstitutionelle aftale af 16. december 2020 blev Europa-Parlamentet, Rådet og Kommissionen enige om, at "tilbagebetalingen af hovedstolen af sådanne midler, der skal anvendes til udgifter i forbindelse med EU-genopretningsinstrumentet, og de påløbne renter vil skulle finansieres over Unionens almindelige budget, herunder ved hjælp af et tilstrækkeligt provenu fra nye egne indtægter, som indføres efter 2021". Desuden anerkendte de tre institutioner betydningen af konteksten for EU-genopretningsinstrumentet og erklærede, at "udgifter i Unionens budget vedrørende tilbagebetalingen af EU-genopretningsinstrumentet ikke bør føre til en uretmæssig reduktion i programudgifter eller investeringsinstrumenter inden for FFR". I den interinstitutionelle aftale fastsættes det endvidere, at "det også er ønskeligt at begrænse stigningerne i medlemsstaternes egne BNI-baserede indtægter"
                  8
               . 
            
            
               De nye egne indtægter, der foreslås i dag, forventes at blive indført senest i 2023.
            
            
               1.3Forslagets begrundelse og formål
            
            
               Kommissionen foreslår en målrettet revision af Rådets forordning (EU, Euratom) 2020/2093 af 17. december 2020
                  9
                med henblik på følgende:
            
            
               
                  –en forhøjelse af lofterne i den flerårige finansielle ramme for den foreslåede sociale klimafond
               
               
                  –indførelse af en automatisk justering af lofterne i den flerårige finansielle ramme baseret på nye egne indtægter, som vil gøre det muligt at tilbagebetale lån optaget under NextGenerationEU.
               
            
            
               2.JURIDISKE ASPEKTER AF FORSLAGET
            
            
               2.1Forhøjelse af udgiftslofterne i den flerårige finansielle ramme for den sociale klimafond
            
         
         
            
               Som led i lovgivningspakken Fit for 55 har Kommissionen foreslået, at der oprettes en social klimafond ("fonden"), der skal bidrage til at håndtere de sociale konsekvenser af emissionshandelen for sektorerne bygninger og vejtransport. Fonden skal yde finansiering til medlemsstaterne til støtte for foranstaltninger og investeringer i energieffektivitet, nye opvarmnings- og kølingssystemer, renere mobilitet samt midlertidig direkte indkomststøtte.
            
            
               Fonden vil være rettet mod sårbare husholdninger, sårbare transportbrugere og sårbare mikrovirksomheder, der er berørt af det nye emissionshandelssystem for vejtransport og bygninger.
            
            
               Fonden finansieres under udgiftsområde 3 "Naturressourcer og miljø" i den flerårige finansielle ramme og i den årlige budgetkontoplan som en del af klyngen "Miljø- og klimaindsats".
            
            
               Bilag I til Rådets forordning (EU, Euratom) 2020/2093 af 17. december 2020
                  10
                bør derfor ændres og erstattes af bilaget til nærværende forslag.
            
            
               2.2Specifik årlig justering baseret på nye egne indtægter
            
            
               
                  For at gøre det muligt at tilbagebetale lån optaget under NextGenerationEU foreslår Kommissionen en mekanisme for automatisk justering af lofterne i den flerårige finansielle ramme.
               
               
                  Justeringsmekanismen, der foreslås som en ny artikel 4a i forordningen om den flerårige finansielle ramme, omfatter følgende:
               
            
            
               –loftet i den flerårige finansielle ramme for underudgiftsområde 2b for forpligtelsesbevillinger og loftet for betalingsbevillinger justeres årligt svarende til det faktiske provenu fra nye egne indtægter, der er opkrævet i det foregående år, som opført i Kommissionens foreløbige årsregnskab i henhold til finansforordningens artikel 245, stk. 3
            
            
               –mekanismen for den årlige justering vil blive gennemført fra 2024 på grundlag af den forventede indførelse af de nye egne indtægter senest den 1. januar 2023
            
            
               –justeringsbeløbet begrænses til et årligt beløb på 15 mia. EUR i 2018-priser. For 2027 nedsættes justeringsbeløbet med 8 mia. EUR (i 2018-priser)
            
            
               –Kommissionen vil underrette Europa-Parlamentet og Rådet om justeringen kort efter vedtagelsen af det foreløbige årsregnskab, det vil sige senest i midten af april.
            
            
               Et beløb på 15 mia. EUR svarer til en lineær tilbagebetalingsprofil over EU-budgettet for ikketilbagebetalingspligtig støtte baseret på Kommissionens planlægning af udstedelser for NextGenerationEU, herunder løbetidsstrukturen.
            
            
               Det faste beløb på 8 mia. EUR, som vil blive fratrukket ved beregningen af justeringen i 2027, svarer til de gennemsnitlige årlige udgifter til den sociale klimafond fra 2026, hvor emissionshandelssystemet for vejtransport og bygninger begynder at generere indtægter, og frem til 2032.
            
            
               Der vil ikke blive taget hensyn til denne specifikke årlige justering af betalingsloftet ved beregningen af de maksimale beløb for den årlige justering af betalingsloftet under det fælles margeninstrument, der er omhandlet i artikel 11, stk. 3, i FFR-forordningen.
            
            
               Justeringsmekanismen baseret på nye egne indtægter vil blive ledsaget af et forslag til ændringsbudget for om nødvendigt at forhøje en eller flere udgiftsposter på budgettet for det år, hvor mekanismen anvendes.
            
            
               3.VIRKNINGER FOR BUDGETTET
            
            
               Den budgetmæssige virkning af den specifikke årlige justering baseret på nye egne indtægter får virkning fra 2024. Beløbet vil svare til det faktiske provenu fra nye egne indtægter, der er opkrævet i det foregående år, som opført i det foreløbige årsregnskab, og vil blive begrænset til et årligt beløb på 15 mia. EUR i 2018-priser. For 2027 vil der ved beregningen af justeringen blive fratrukket et fast beløb på 8 mia. EUR (2018-priser).
            
            
               Hvad angår den sociale klimafond foreslår Kommissionen at forhøje loftet for forpligtelsesbevillinger under udgiftsområde 3 "Naturressourcer og miljø" med 2 176 mio. EUR i 2025, 9 132 mio. EUR i 2026 og 8 786 mio. EUR i 2027 (i 2018-priser).
            
            
               De foreslåede forhøjelser af loftet for forpligtelser vil medføre en forøgelse af betalingsbehovene. Kommissionen foreslår derfor at revidere betalingsloftet for årene 2025, 2026 og 2027 med henholdsvis 2 176 mio. EUR, 9 132 mio. EUR og 8 786 mio. EUR i 2018-priser.
            
            
               2021/0429 (APP)
            
         
         
            
               Forslag til
            
            
               RÅDETS FORORDNING
            
            
               om ændring af forordning (EU, Euratom) 2020/2093 om fastlæggelse af den flerårige finansielle ramme for årene 2021-2027
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 312,
            
            
               under henvisning til traktaten om oprettelse af Det Europæiske Atomenergifællesskab, særlig artikel 106a,
            
            
               under henvisning til forslag fra Europa-Kommissionen,
            
            
               under henvisning til godkendelse fra Europa-Parlamentet
                  11
               ,
            
            
               efter fremsendelse af udkast til lovgivningsmæssig retsakt til de nationale parlamenter,
            
            
               efter en særlig lovgivningsprocedure, og
            
            
               ud fra følgende betragtninger:
            
            
               (1)Inden for rammerne af den interinstitutionelle aftale af 16. december 2020 mellem Europa-Parlamentet, Rådet for Den Europæiske Union og Europa-Kommissionen om budgetdisciplin, om samarbejde på budgetområdet og om forsvarlig økonomisk forvaltning samt om nye egne indtægter, herunder en køreplan for indførelse af nye egne indtægter
                  12
                forpligtede Europa-Parlamentet, Rådet og Kommissionen sig til at gennemføre en køreplan for indførelse af nye egne indtægter i hele perioden for den flerårige finansielle ramme for årene 2021-2027 og til at arbejde hen imod indførelse af tilstrækkelige nye egne indtægter for at dække et beløb svarende til de forventede udgifter til tilbagebetalingen af NextGenerationEU.
            
            
               (2)Der bør fastlægges en mekanisme, der giver mulighed for tilbagebetaling af omkostningerne til finansiering af NextGenerationEU i perioden for den flerårige finansielle ramme for årene 2024-2027 med beløb svarende til de nye egne indtægter, der opkræves i overensstemmelse med Rådets afgørelse (EU, Euratom) 2020/2053
                  13
                ("afgørelsen om egne indtægter"), og som opføres i det foreløbige årsregnskab, uden at udgifterne til EU-programmer reduceres.
            
            
               (3)Indførelsen af EU-emissionshandel for sektorerne bygninger og vejtransport i overensstemmelse med Europa-Parlamentets og Rådets direktiv 2003/87/EF
                  14
                kan få kortsigtede sociale konsekvenser. For at imødegå denne udfordring blev der ved Europa-Parlamentets og Rådets forordning (EU) [XXX] final oprettet
                  15
                en social klimafond, der skal finansieres over Unionens almindelige budget under den flerårige finansielle ramme. Loftet for forpligtelsesbevillinger under udgiftsområde 3 "Naturressourcer og miljø" og loftet for betalingsbevillinger bør derfor tilpasses for årene 2025, 2026 og 2027.
            
            
               (4)Forordning (EU, Euratom) 2020/2093 bør derfor ændres —
            
            
               VEDTAGET DENNE FORORDNING:
            
            
               Artikel 1
            
            
               I forordning (EU, Euratom) 2020/2093 foretages følgende ændringer:
            
            
               (1)Artikel 4, stk. 4, affattes således:
            
            
               "4. Der må ikke foretages andre tekniske justeringer for det pågældende år, hverken i løbet af regnskabsåret eller i form af efterfølgende korrektioner i følgende regnskabsår, jf. dog artikel 4a, 6 og 7.".
            
         
         
            
               (2)Følgende indsættes som artikel 4a:
            
            
               "Artikel 4a 
                  Specifik årlig justering baseret på nye egne indtægter
            
            
               1.Fra og med 2024 foretages der efter forelæggelsen af det foreløbige årsregnskab for år n-1 i henhold til finansforordningens artikel 245, stk. 3, en opjustering af udgiftsloftet for forpligtelsesbevillinger under underudgiftsområde 2b og af loftet for betalingsbevillinger for det indeværende år.
            
            
               2.Denne årlige justering omfatter følgende beløb:
            
            
               (a)for 2024, 2025 og 2026 et beløb svarende til det provenu, der er opført i det foreløbige årsregnskab, jf. stk. 1, og som hidrører fra de indtægter, der er omhandlet i artikel 2, stk. 1, litra e), f) og g), i afgørelsen om egne indtægter
            
            
               (b)for 2027 et beløb svarende til det provenu, der er opført i det foreløbige årsregnskab, jf. stk. 1, og som hidrører fra de indtægter, der er omhandlet i artikel 2, stk. 1, litra e), f) og g), i afgørelsen om egne indtægter fratrukket et fast beløb på 8 000 mio. EUR (i 2018-priser).
            
            
               De årlige justeringer, der er omhandlet i første afsnit, må ikke overstige 15 000 mio. EUR (i 2018-priser) om året for årene 2024-2027.
            
            
               3.Kommissionen meddeler Europa-Parlamentet og Rådet resultaterne af de årlige justeringer, der er omhandlet i stk. 2, senest 15 dage efter forelæggelsen af det foreløbige årsregnskab for år n-1 i henhold til artikel 245, stk. 3, i finansforordningen.".
            
            
               (3)Artikel 11, stk. 3, andet afsnit, affattes således:
            
            
               "De beløb, der svarer til de opjusteringer, der er omhandlet i artikel 4a, stk. 1, og i artikel 5, stk. 2, andet afsnit, lægges til de maksimale beløb, der er omhandlet i nærværende stykkes første afsnit.".
            
            
               (4)Bilag I erstattes af teksten i bilaget til nærværende forordning.
            
            
               Artikel 2
            
            
               Denne forordning træder i kraft på tyvendedagen efter offentliggørelsen i Den Europæiske Unions Tidende.
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        Forslag til Europa-Parlamentets og Rådets forordning om oprettelse af en social klimafond (COM(2021) 568 final af 14.7.2021).
               
               
                  
                     (2)
                  
                        Interinstitutionel aftale af 16. december 2020 mellem Europa-Parlamentet, Rådet for Den Europæiske Union og Europa-Kommissionen om budgetdisciplin, om samarbejde på budgetområdet og om forsvarlig økonomisk forvaltning samt om nye egne indtægter, herunder en køreplan hen imod indførelse af nye egne indtægter (EUT L 433 I af 22.12.2020, s. 28).
               
               
                  
                     (3)
                  
                        COM(2021) 570 final.
               
               
                  
                     (4)
                  
                        Europa-Parlamentets og Rådets direktiv 2003/87/EF af 13. oktober 2003 om et system for handel med kvoter for drivhusgasemissioner i Unionen (EUT L 275 af 25.10.2003, s. 32).
               
               
                  
                     (5)
                  
                        Forslag til Europa-Parlamentets og Rådets direktiv om ændring af direktiv 2003/87/EF om et system for handel med kvoter for drivhusgasemissioner i Unionen, afgørelse (EU) 2015/1814 om oprettelse og drift af en markedsstabilitetsreserve i forbindelse med Unionens ordning for handel med kvoter for drivhusgasemissioner og forordning (EU) 2015/757 (COM(2021) 551 final af 14.7.2021).
               
               
                  
                     (6)
                  
                        Forslag til Europa-Parlamentets og Rådets forordning om indførelse af en CO2-grænsetilpasningsmekanisme (COM(2021) 564 af 14.7.2021).
               
               
                  
                     (7)
                  
                        Det Europæiske Råds konklusioner af 21. juli 2020, punkt A29 og 150.
               
               
                  
                     (8)
                  
                        Bilag II, præambel, punkt D og E.
               
               
                  
                     (9)
                  
                        Rådets forordning (EU, Euratom) 2020/2093 af 17. december 2020 om fastlæggelse af den flerårige finansielle ramme for årene 2021-2027 (EUT L 433 I af 22.12.2020, s. 11).
               
               
                  
                     (10)
                  
                        Senest ændret i henhold til bestemmelserne i Rådets forordning (EU, Euratom) 2020/2093. Bilaget til nærværende forslag er baseret på den tekniske justering af den flerårige finansielle ramme for 2022 i henhold til artikel 4 i Rådets forordning (EU, Euratom) 2020/2093 om fastlæggelse af den flerårige finansielle ramme for årene 2021-2027 (COM(2021) 365 af 7. juni 2021).
               
               
                  
                     (11)
                  
                        EUT C […] af […], s. […].
               
               
                  
                     (12)
                  
                        EUT L 433 I af 22.12.2020, s. 28.
               
               
                  
                     (13)
                  
                        Rådets afgørelse (EU, Euratom) 2020/2053 af 14. december 2020 om ordningen for Den Europæiske Unions egne indtægter og om ophævelse af afgørelse 2014/335/EU, Euratom (EUT L 424 af 15.12.2020, s. 1).
               
               
                  
                     (14)
                  
                        Europa-Parlamentets og Rådets direktiv 2003/87/EF af 13. oktober 2003 om et system for handel med kvoter for drivhusgasemissioner i Unionen og om ændring af Rådets direktiv 96/61/EF (EUT L 275 af 25.10.2003, s. 32).
               
               
                  
                     (15)
                  
                        EUT […] af […], s. […].
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 22.12.2021
            COM(2021) 569 final
            
            BILAG
            til
            forslag til Rådets forordning
            om ændring af forordning (EU, Euratom) 2020/2093 om fastlæggelse af den flerårige finansielle ramme for årene 2021-2027
            
               
         
         
            
               BILAG
            
            
               "BILAG I
            
            
               DEN FLERÅRIGE FINANSIELLE RAMME (EU-27)
            
            
                     
                        (mio. EUR — 2018-priser)
                     
                  
               
                     
                        FORPLIGTELSESBEVILLINGER
                     
                  
                  
                     
                        2021
                     
                  
                  
                     
                        2022
                     
                  
                  
                     
                        2023
                     
                  
                  
                     
                        2024
                     
                  
                  
                     
                        2025
                     
                  
                  
                     
                        2026
                     
                  
                  
                     
                        2027
                     
                  
                  
                     
                        I alt 
                        2021-2027
                     
                  
               
                     
                        1. Det indre marked, innovation og det digitale område
                     
                  
                  
                     
                        19 712
                     
                  
                  
                     
                        20 211
                     
                  
                  
                     
                        19 133
                     
                  
                  
                     
                        18 633
                     
                  
                  
                     
                        18 518
                     
                  
                  
                     
                        18 646
                     
                  
                  
                     
                        18 473
                     
                  
                  
                     
                        133 326
                     
                  
               
                     
                        2. Samhørighed, resiliens og værdier 
                     
                  
                  
                     
                        49 741
                     
                  
                  
                     
                        51 920
                     
                  
                  
                     
                        52 194
                     
                  
                  
                     
                        53 954
                     
                  
                  
                     
                        55 182
                     
                  
                  
                     
                        56 787
                     
                  
                  
                     
                        58 809
                     
                  
                  
                     
                        378 587
                     
                  
               
                     
                        2a. Økonomisk, social og territorial samhørighed
                     
                  
                  
                     
                        45 411
                     
                  
                  
                     
                        45 951
                     
                  
                  
                     
                        46 493
                     
                  
                  
                     
                        47 130
                     
                  
                  
                     
                        47 770
                     
                  
                  
                     
                        48 414
                     
                  
                  
                     
                        49 066
                     
                  
                  
                     
                        330 235
                     
                  
               
                     
                        2b. Resiliens og værdier
                     
                  
                  
                     
                        4 330
                     
                  
                  
                     
                        5 969
                     
                  
                  
                     
                        5 701
                     
                  
                  
                     
                        6 824
                     
                  
                  
                     
                        7 412
                     
                  
                  
                     
                        8 373
                     
                  
                  
                     
                        9 743
                     
                  
                  
                     
                        48 352
                     
                  
               
                     
                        3. Naturressourcer og miljø
                     
                  
                  
                     
                        55 242
                     
                  
                  
                     
                        52 214
                     
                  
                  
                     
                        51 489
                     
                  
                  
                     
                        50 617
                     
                  
                  
                     
                        51 895
                     
                  
                  
                     
                        58 064
                     
                  
                  
                     
                        56 947
                     
                  
                  
                     
                        376 468
                     
                  
               
                     
                        Heraf: markedsrelaterede udgifter og direkte betalinger
                     
                  
                  
                     
                        38 040
                     
                  
                  
                     
                        37 544
                     
                  
                  
                     
                        37 604
                     
                  
                  
                     
                        36 983
                     
                  
                  
                     
                        36 373
                     
                  
                  
                     
                        35 772
                     
                  
                  
                     
                        35 183
                     
                  
                  
                     
                        257 499
                     
                  
               
                     
                        4. Migration og grænseforvaltning
                     
                  
                  
                     
                        2 324
                     
                  
                  
                     
                        2 947
                     
                  
                  
                     
                        3 164
                     
                  
                  
                     
                        3 282
                     
                  
                  
                     
                        3 672
                     
                  
                  
                     
                        3 682
                     
                  
                  
                     
                        3 736
                     
                  
                  
                     
                        22 807
                     
                  
               
                     
                        5. Sikkerhed og forsvar
                     
                  
                  
                     
                        1 700
                     
                  
                  
                     
                        1 725
                     
                  
                  
                     
                        1 737
                     
                  
                  
                     
                        1 754
                     
                  
                  
                     
                        1 928
                     
                  
                  
                     
                        2 078
                     
                  
                  
                     
                        2 263
                     
                  
                  
                     
                        13 185
                     
                  
               
                     
                        6. Naboområder og verden
                     
                  
                  
                     
                        15 309
                     
                  
                  
                     
                        15 522
                     
                  
                  
                     
                        14 789
                     
                  
                  
                     
                        14 056
                     
                  
                  
                     
                        13 323
                     
                  
                  
                     
                        12 592
                     
                  
                  
                     
                        12 828
                     
                  
                  
                     
                        98 419
                     
                  
               
                     
                        7. Europæisk offentlig forvaltning
                     
                  
                  
                     
                        10 021
                     
                  
                  
                     
                        10 215
                     
                  
                  
                     
                        10 342
                     
                  
                  
                     
                        10 454
                     
                  
                  
                     
                        10 554
                     
                  
                  
                     
                        10 673
                     
                  
                  
                     
                        10 843
                     
                  
                  
                     
                        73 102
                     
                  
               
                     
                        Heraf: institutionernes administrationsudgifter
                     
                  
                  
                     
                        7 742
                     
                  
                  
                     
                        7 878
                     
                  
                  
                     
                        7 945 
                     
                  
                  
                     
                        7 997
                     
                  
                  
                     
                        8 025
                     
                  
                  
                     
                        8 077
                     
                  
                  
                     
                        8 188
                     
                  
                  
                     
                        55 852
                     
                  
               
                     
                        FORPLIGTELSESBEVILLINGER I ALT
                     
                  
                  
                     
                        154 049
                     
                  
                  
                     
                        154 754
                     
                  
                  
                     
                        152 848
                     
                  
                  
                     
                        152 750
                     
                  
                  
                     
                        155 072
                     
                  
                  
                     
                        162 522
                     
                  
                  
                     
                        163 899
                     
                  
                  
                     
                        1 095 894
                     
                  
               
                     
                        BETALINGSBEVILLINGER I ALT
                     
                  
                  
                     
                        156 557
                     
                  
                  
                     
                        156 322
                     
                  
                  
                     
                        149 936
                     
                  
                  
                     
                        149 936
                     
                  
                  
                     
                        152 112
                     
                  
                  
                     
                        159 068
                     
                  
                  
                     
                        158 722
                     
                  
                  
                     
                        1 082 652"